钦定古今图书集成/明伦汇编/闺媛典/第129卷 > 孙彬妻谢氏
## 钦定古今图书集成/明伦汇编/闺媛典/第129卷 > 孙彬妻谢氏

按《云南通志》：“谢氏，云南府孙彬妻，三吴人。彬，广南卫
军，永乐初，挈谢戍交趾清化卫，生子敬。彬亡，谢守节。
久之，有诏复安南国，归广南。同戍者强敬遁海而南，
潜归吴下。谢闻而谕之曰：‘汝父占戎籍，汝私还勾牒必至自罹罪也。且滇吴万里，浮海叵测，万一不讳而
葬鱼腹，而父其为若敖之鬼矣’。乃与敬匿神祠中，睨”
同戍者过，尽，循故道间关走归。孀居五十馀年，年八
十八终。敬后以军功授本卫百户。